**Kriteriji vrednovanja učenikova uspjeha u hrvatskome jeziku**

(6. razred)

Vrednovanje naučenoga: usmene i pisane provjere, analiza učeničkih radova, opažanje izvedbe učenika

|  |
| --- |
| Opis sumativnoga vrednovanja |
| **HRVATSKI JEZIK I KOMUNIKACIJA** |
| Razina ostvarenosti odgojno obrazovnoga ishoda Razina usvojenosti ishoda | Odgojno obrazovni ishodi |
| HJ A.6.1.Učenik govori i razgovara o pročitanim iposlušanim tekstovima. | HJ A.6.2.Učenik sluša tekst, sažima podatke u bilješke i objašnjava značenje teksta. | HJ A.6.3.Učenik čita tekst, uspoređuje podatke prema važnosti i objašnjava značenje teksta. | HJ A.6.4.Učenik piše pripovjedne i opisne tekstove prema planu pisanja. | HJ A.6.5. Učenik oblikuje tekst i primjenjuje jezična znanja o promjenjivim vrstama riječi na oglednim i čestim primjerima. | HJ A.6.6.Učenik uočava jezičnu raznolikost hrvatskoga jezika kroz hrvatsku povijest. |
| Odlična | Vješto govori poštujući svrhu govorenja (osobna i javna); uspješno se priprema i izlaže na zadanu temu prema zadanim smjernicama, izlaže kratko i zanimljivo, izvoran je u odabiru izraza; uspješno razlikuje i primjenjuje obrasce vođenja razgovora s obzirom na sugovornika, vrstu i svrhu razgovora (razgovor s vršnjacima ili odraslima, slobodni ili vođeni razgovor); samostalno pripovijeda s različitih točaka gledišta, pripovijeda događaje poštujući uzročno-posljedične veze, s lakoćom razlikuje i mijenja brzinu govorenja (usporena, srednja i ubrzana) kako bi postigao željeni učinak na slušatelja; lako se izražava i ima izrazito bogat rječnik; jasno izlaže i samostalno obrazlaže mišljenje, doživljaj teksta vješto i točno izražava govorom i glumom; svoju govornu poruku oblikuje potpunom i pravilnom rečenicom; s lakoćom i vrlo uspješno samostalno priča, prepričava i opisuje; logičnu i emocionalnu izražajnost pokazuje u svim oblicima govornih vježbi. | S lakoćom razlikuje slušanje usmjereno na cjelovit sadržaj i njegovo razumijevanje i slušanje usmjereno na određene podatke ili poruke; aktivno sluša tekst, u potpunosti razumije slušano; postavlja precizna potpitanja o slušanome tekstu da bi pojasnio razumijevanje; vješto sažima podatke o slušanome tekstu u jasne bilješke, samostalno objašnjava značenje teksta; sažeto, jasno i točno prepričava slušani tekst služeći se bilješkama; s lakoćom objašnjava nepoznate riječi na temelju zaključivanja iz konteksta, samostalno i brzo pronalazi značenje riječi u rječniku. | Samostalno razlikuje svrhu čitanja (osobna i javna); uspješno dovodi u vezu elemente grafičke strukture sa sadržajem teksta; s lakoćom izdvaja važne podatke iz čitanoga teksta i oblikuje jasne kratke bilješke o pročitanome tekstu; vješto prepričava pročitani tekst na temelju izdvojenih podataka; pronalazi i uspoređuje podatke sličnoga sadržaja iz različitih izvora te ih izabire prema korisnosti; naglas čita tekst protočno i točno, poštuje rečeničnu intonaciju, u čitanju postiže izražajnost, ispravno shvaća pročitano i pamti glavne ideje.  | Uspješno izrađuje plan pisanja (sažima prikupljene podatke, uspoređuje podatke prema važnosti, određuje glavni cilj pisanja s obzirom na svrhu pisanja); samostalno raspoređuje sadržaj u skladu sa strukturom: dijelove plana oblikuje u manje cjeline; vješto opisuje prema vlastitome planu poštujući redoslijed promatranja, opisuje objektivno razvijajući tekst na temelju asocijacija usporedno povezujući rečenice; uspješno pripovijeda s različitih gledišta ističući uzročno-posljedičnu povezanost, u pripovijedanje unosi brojne pojedinosti u skladu s gledištem; brzo pronalazi podatke u različitim izvorima prema svojim interesima i potrebama; samostalno preuzima i upotrebljava različite oblike informacija poštujući načela zaštite intelektualnoga vlasništva; točno piše veliko početno slovo u jednorječnim i višerječnim imenima, redne brojeve i pravopisne znakove (točka sa zarezom, dvotočka, trotočka i zagrada). | S lakoćom prepoznaje i točno rabi sve oblike osobnih, posvojnih, povratno-posvojne, povratne, pokaznih i upitnih zamjenica; vješto upotrebljava u govoru i pismu glagolske imenice, glagolski pridjev trpni; glavne i redne brojeve; točno upotrebljava u govoru i pismu glagolske oblike za izricanje vremena i načina; samostalno i točno provodi (i, gdje je potrebno, bilježi) glasovne promjene u riječima. | Brzo i točno prepoznaje hrvatska narječja i govore; vješto objašnjava pojmove trojezičnost (staroslavenski, starohrvatski i latinski) i tropismenosti (glagoljica, hrvatska ćirilica/bosančica, latinica) kroz hrvatsku povijest; uspješno prepoznaje spomenike hrvatske srednjovjekovne pismenosti; imenuje hrvatski Prvotisak, samostalno tumači važnost spomenika za razvoj hrvatske pismenosti.  |
| Vrlo dobra | Govori poštujući svrhu govorenja (osobna i javna); izlaže na zadanu temu prema zadanim smjernicama, izlaže kratko i zanimljivo; razlikuje i primjenjuje obrasce vođenja razgovora s obzirom na sugovornika, vrstu i svrhu razgovora (razgovor s vršnjacima ili odraslima, slobodni ili vođeni razgovor); pripovijeda s različitih točaka gledišta, pripovijeda događaje poštujući uzročno-posljedične veze, razlikuje i mijenja brzinu govorenja (usporena, srednja i ubrzana) kako bi postigao željeni učinak na slušatelja; lako se izražava; izlaže i uglavnom obrazlaže svoje mišljenje, doživljaj teksta izražava govorom i glumom; svoju govornu poruku oblikuje potpunom i pravilnom rečenicom; samostalno priča, prepričava i opisuje; logičnu i emocionalnu izražajnost pokazuje u gotovo svim oblicima govornih vježbi. | Razlikuje slušanje usmjereno na cjelovit sadržaj i njegovo razumijevanje i slušanje usmjereno na određene podatke ili poruke; aktivno sluša tekst, razumije slušano; postavlja potpitanja o slušanome tekstu da bi pojasnio razumijevanje; sažima podatke o slušanome tekstu u kratke bilješke, objašnjava značenje teksta; prepričava slušani tekst služeći se bilješkama; objašnjava nepoznate riječi na temelju zaključivanja iz konteksta s pomoću rječnika. | Razlikuje svrhu čitanja (osobna i javna); dovodi u vezu elemente grafičke strukture sa sadržajem teksta; izdvaja važne podatke iz čitanoga teksta i oblikuje kratke bilješke o pročitanome tekstu; prepričava pročitani tekst na temelju izdvojenih podataka; pronalazi i uspoređuje podatke sličnoga sadržaja iz različitih izvora te ih izabire prema korisnosti; naglas čita tekst protočno i točno, uglavnom poštuje rečeničnu intonaciju, u čitanju gotovo uvijek postiže izražajnost, ispravno shvaća pročitano i pamti glavne ideje. | Izrađuje plan pisanja (sažima prikupljene podatke, uspoređuje podatke prema važnosti, određuje glavni cilj pisanja s obzirom na svrhu pisanja); raspoređuje sadržaj u skladu sa strukturom: dijelove plana oblikuje u manje cjeline; opisuje prema vlastitome planu, uglavnom poštuje redoslijed promatranja, opisuje objektivno razvijajući tekst na temelju asocijacija usporedno povezujući rečenice; pripovijeda s različitih gledišta ističući uzročno-posljedičnu povezanost, u pripovijedanje unosi mali broj pojedinosti u skladu s gledištem; pronalazi podatke u različitim izvorima prema svojim interesima i potrebama; preuzima i upotrebljava različite oblike informacija poštujući načela zaštite intelektualnoga vlasništva; uglavnom točno piše veliko početno slovo u jednorječnim i višerječnim imenima, redne brojeve i pravopisne znakove (točka sa zarezom, dvotočka, trotočka i zagrada). | Prepoznaje i točno rabi gotovo sve oblike osobnih, posvojnih, povratno-posvojne, povratne, pokaznih i upitnih zamjenica; upotrebljava u govoru i pismu glagolske imenice, glagolski pridjev trpni; glavne i redne brojeve; upotrebljava u govoru i pismu glagolske oblike za izricanje vremena i načina; provodi (i, gdje je potrebno, bilježi) glasovne promjene u riječima. | Prepoznaje hrvatska narječja i govore; objašnjava pojmove trojezičnost (staroslavenski, starohrvatski i latinski) i tropismenosti (glagoljica, hrvatska ćirilica/bosančica, latinica) kroz hrvatsku povijest; prepoznaje spomenike hrvatske srednjovjekovne pismenosti; imenuje hrvatski Prvotisak, tumači važnost spomenika za razvoj hrvatske pismenosti. |
| Dobra | Uglavnom govori poštujući svrhu govorenja (osobna i javna); uz poticaj se priprema i izlaže na zadanu temu, većim dijelom prema zadanim smjernicama, ponekad razlikuje i primjenjuje obrasce vođenja razgovora s obzirom na sugovornika, vrstu i svrhu razgovora (razgovor s vršnjacima ili odraslima, slobodni ili vođeni razgovor); pripovijeda s različitih točaka gledišta, pripovijeda događaje ne poštujući uvijek uzročno-posljedične veze, uglavnom razlikuje i mijenja brzinu govorenja (usporena, srednja i ubrzana); priča, prepričava i opisuje uz pomoć učitelja; djelomično točno se izražava; upotrebljava nestandardne riječi, ali uočava odstupanja od književnog jezika u govoru drugih osoba. | Uz poticaj i dodatne smjernice razlikuje slušanje usmjereno na cjelovit sadržaj i njegovo razumijevanje i slušanje usmjereno na određene podatke ili poruke; sluša tekst, uglavnom razumije slušano; ponekad postavlja potpitanja o slušanome tekstu da bi pojasnio razumijevanje; uz pomoć sažima podatke o slušanome tekstu u bilješke, ponekad djelomično objašnjava značenje teksta;, na poticaj prepričava slušani tekst služeći se bilješkama; uz pomoć i dodatne smjernice objašnjava nepoznate riječi na temelju zaključivanja iz konteksta, uz pomoć pronalazi značenje riječi u rječniku. | Povremeno razlikuje svrhu čitanja (osobna i javna); rijetko dovodi u vezu elemente grafičke strukture sa sadržajem teksta; uz pomoć izdvaja važne podatke iz čitanoga teksta, na poticaj oblikuje kratke bilješke o pročitanome tekstu; uglavnom točno prepričava pročitani tekst na temelju izdvojenih podataka; pronalazi i uspoređuje neke podatke sličnoga sadržaja iz različitih izvora, ali ih rijetko izabire prema korisnosti; naglas čita tekst, povremeno poštuje rečeničnu intonaciju, u čitanju rijetko postiže izražajnost, uglavnom shvaća pročitano, rijetko pamti glavne ideje. | Uz dodatne smjernice izrađuje plan pisanja (sažima prikupljene podatke, povremeno uspoređuje podatke prema važnosti, na poticaj određuje glavni cilj pisanja s obzirom na svrhu pisanja); uz pomoć raspoređuje sadržaj u skladu sa strukturom: dijelove plana oblikuje u manje cjeline; uglavnom opisuje prema vlastitome planu, nastoji poštivati redoslijed promatranja, opisuje objektivno; pripovijeda s različitih gledišta, u pripovijedanje unosi neke pojedinosti u skladu s gledištem; uz pomoć pronalazi podatke u različitim izvorima prema svojim interesima i potrebama; preuzima i na poticaj upotrebljava različite oblike informacija poštujući načela zaštite intelektualnoga vlasništva; uglavnom točno piše veliko početno slovo u jednorječnim i višerječnim imenima, redne brojeve i pravopisne znakove (točka sa zarezom, dvotočka, trotočka i zagrada). | Prepoznaje neke oblike osobnih, posvojnih, povratno-posvojne, povratne, pokaznih i upitnih zamjenica; ponekad upotrebljava u govoru i pismu glagolske imenice, glagolski pridjev trpni; glavne i redne brojeve; djelomično točno upotrebljava u govoru i pismu glagolske oblike za izricanje vremena i načina; trudi se točno provodite (i, gdje je potrebno, bilježiti) glasovne promjene u riječima. | Uglavnom prepoznaje hrvatska narječja i govore; trudi se objasniti pojmove trojezičnost (staroslavenski, starohrvatski i latinski) i tropismenosti (glagoljica, hrvatska ćirilica/bosančica, latinica) kroz hrvatsku povijest; prepoznaje neke spomenike hrvatske srednjovjekovne pismenosti; imenuje hrvatski Prvotisak, uz pomoć tumači važnost spomenika za razvoj hrvatske pismenosti. |
| Dovoljna | Na poticaj govori poštujući svrhu govorenja (osobna i javna); rijetko se priprema i izlaže na zadanu temu, ne poštuje uvijek zadane smjernice, ponekad razlikuje i primjenjuje obrasce vođenja razgovora s obzirom na sugovornika, vrstu i svrhu razgovora (razgovor s vršnjacima ili odraslima, slobodni ili vođeni razgovor); uz pomoć pripovijeda s različitih točaka gledišta, rijetko razlikuje i mijenja brzinu govorenja (usporena, srednja i ubrzana); priča, prepričava i opisuje uz pomoć učitelja; djelomično točno se izražava; upotrebljava nestandardne riječi, ne uočava odstupanja od književnog jezika u govoru drugih osoba. | Rijetko razlikuje slušanje usmjereno na cjelovit sadržaj i njegovo razumijevanje i slušanje usmjereno na određene podatke ili poruke; sluša tekst, ne razumije slušano u potpunosti; rijetko postavlja potpitanja o slušanome tekstu da bi pojasnio razumijevanje; uz pomoć sažima podatke o slušanome tekstu u kratke, a ponekad i nejasne bilješke, djelomično objašnjava značenje teksta; na poticaj prepričava slušani tekst služeći se skromnim bilješkama; rijetko uspijeva objasniti nepoznate riječi na temelju zaključivanja iz konteksta, teško pronalazi značenje riječi u rječniku. | Uz pomoć razlikuje svrhu čitanja (osobna i javna); vrlo teško dovodi u vezu elemente grafičke strukture sa sadržajem teksta; rijetko uspijeva izdvojiti važne podatke iz čitanoga teksta, na poticaj i uz pomoć oblikuje kratke bilješke o pročitanome tekstu; često griješi prepričavajući pročitani tekst; ne pronalazi i ne uspoređuje neke podatke sličnoga sadržaja iz različitih izvora; griješi u čitanju teksta naglas, rijetko poštuje rečeničnu intonaciju, u čitanju teško postiže izražajnost, ponekad ispravno shvaća pročitano, rijetko pamti glavne ideje. | Teško izrađuje plan pisanja (uz pomoć sažima prikupljene podatke te ih uspoređuje prema važnosti, na poticaj određuje glavni cilj pisanja s obzirom na svrhu pisanja); rijetko raspoređuje sadržaj u skladu sa strukturom: dijelove plana na poticaj oblikuje u manje cjeline; ne opisuje uvijek prema vlastitome planu, ne poštuje uvijek redoslijed promatranja, griješi kod objektivnoga opisivanja; uz pomoć pripovijeda s različitih gledišta, u pripovijedanje ne unosi pojedinosti u skladu s gledištem; slabo pronalazi podatke u različitim izvorima prema svojim interesima i potrebama; slabo upotrebljava različite oblike informacija poštujući načela zaštite intelektualnoga vlasništva; griješi kod pisanja velikoga početnog slovo u jednorječnim i višerječnim imenima, rednih brojeva i pravopisnih znakova (točka sa zarezom, dvotočka, trotočka i zagrada). | Uz pomoć prepoznaje neke oblike osobnih, posvojnih, povratno-posvojne, povratne, pokaznih i upitnih zamjenica; rijetko upotrebljava u govoru i pismu glagolske imenice, glagolski pridjev trpni; glavne i redne brojeve; slabo upotrebljava u govoru i pismu glagolske oblike za izricanje vremena i načina; često griješi u provođenju i bilježenju glasovnih promjena u riječima. | Uz pomoć prepoznaje hrvatska narječja i govore; ne razumije i teško objašnjava pojmove trojezičnost (staroslavenski, starohrvatski i latinski) i tropismenosti (glagoljica, hrvatska ćirilica/bosančica, latinica) kroz hrvatsku povijest; ne prepoznaje sve spomenike hrvatske srednjovjekovne pismenosti niti uz pomoć; na poticaj imenuje hrvatski Prvotisak, ne razumije u potpunosti važnost spomenika za razvoj hrvatske pismenosti. |
|  |
| KNJIŽEVNOST I STVARALAŠTVO |
| Razina ostvarenosti odgojno obrazovnoga ishodaRazina usvojenosti ishoda | Odgojno obrazovni ishodi |
| HJ B.6.1. Učenik obrazlaže vlastitestavove u vezi s pročitanim tekstom | HJ B.6.2. Učenik obrazlaže značenje književnoga teksta na temelju vlastitoga čitateljskog iskustva i znanja o književnosti. | HJ B.6.3. Učenik obrazlaže vlastiti izbor književnoga teksta uočavajući svrhu književnoga teksta. | HJ B.6.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. |
| Odličan  | Razvoj trajne čitateljske navike, važnost svakog pojedinačnog mišljenja.Samostalno uočava kako stavovi i vrijednosti u književnim tekstovima utječu na čitatelje, uspješno ih uspoređuje s vlastitim stavovima i vrijednostima; vješto izražava vlastite predodžbe o stvarnosti i uvjerenja na temelju čitateljskoga iskustva; s lakoćom uočava i objašnjava etičku razinu književnoga teksta; samostalno opisuje na koji način i u kojoj mjeri književni tekst utječe na oblikovanje njegovih stavova i vrijednosti; uspješno prepoznaje i tumači različite obrasce ponašanja likova; uočava svrhu književnoga teksta (pobuđivanje osjećaja i ljudske odgovornosti).  | S lakoćom otkriva značenje teksta na temelju suodnosa motiva i teme; vješto objašnjava događaj, detaljno opisuje ulogu likova te mjesto i vrijeme radnje u književnome tekstu; samostalno razlikuje pripovjedača u 1. i 3. osobi; uspješno objašnjava vlastito razumijevanje pjesničkih slika i prenesenoga značenja pridajući mu vlastito značenje; samostalno prepoznaje na primjerima različite vrste stihova i strofa; brzo i s lakoćom uočava ulogu ponavljanja: asonanca, aliteracija; vrste rime; samostalno uočava dramski sukob kao temelj dramske radnje. | Književnoteorijska znanja u službi su proširivanja vlastitoga iskustva čitanja i razvijanja pozitivnoga stava prema čitanju.Razrada ishoda: s lakoćom uočava svrhu književnoga teksta (zadovoljstvo, poučavanje o svijetu); uspješno uočava da se isti problem može sagledati s različitih gledišta; vješto povezuje književni tekst s društvenim i osobnim kontekstom, samostalno opisuje čitateljske sklonosti i utjecaj na čitateljski ukus, preporučuje književni tekst vršnjacima. | Učeniku se nudi stvaralački način izražavanja i mogućnost dokazivanja u kreativnome izričaju koji je bitno drukčiji od klasične provjere znanja. Aktivnosti se mogu ostvarivati individualnim i timskim radom. Ishod se prati i ne podliježe vrednovanju. Učitelj cijeni učenikovu samostalnost i poštuje njegove mogućnosti. Učenik predstavlja uradak razrednomu odjelu, a učitelj ga može nagraditi ocjenom za izniman trud. Ishodom se ostvaruju međupredmetne teme *Osobni i socijalni razvoj, Učiti kako učiti, Poduzetništvo, Uporaba informacijske i komunikacijske tehnologije.*Razrada ishoda:vješto oblikuje uratke u kojima dolazi do izražaja kreativnost, originalnost i stvaralačko mišljenje na temelju jezičnih vještina, aktivnoga rječnika i stečenoga znanja, samostalno istražuje, eksperimentira i slobodno radi na temi koja mu je bliska, snima fotografije prema motivima, snima kratke filmove (isječke), osmišljava kostime i scenografiju, organizira kvizove, oblikuje glagoljično pismo različitim likovnim tehnikama i stvara druge uratke prema vlastitoj zamisli, poštuje tuđe intelektualno vlasništvo, uspješno stvara na narječju / mjesnome govoru, improvizira ili dramatizira tekst i priprema za izvedbu, izražava se pokretom i plesom, crta slikovnicu, ilustrira priču i druge uratke prema vlastitoj zamisli, razvija vlastiti potencijal za stvaralaštvo.  |
| Vrlo dobar  | Uočava kako stavovi i vrijednosti u književnim tekstovima utječu na čitatelje, uspoređuje ih s vlastitim stavovima i vrijednostima; izražava vlastite predodžbe o stvarnosti i uvjerenja na temelju čitateljskoga iskustva; uočava i objašnjava etičku razinu književnoga teksta; opisuje na koji način i u kojoj mjeri književni tekst utječe na oblikovanje njegovih stavova i vrijednosti; prepoznaje različite obrasce ponašanja likova; uočava svrhu književnoga teksta (pobuđivanje osjećaja i ljudske odgovornosti). | Otkriva značenje teksta na temelju suodnosa motiva i teme; objašnjava događaj, opisuje ulogu likova te mjesto i vrijeme radnje u književnome tekstu; razlikuje pripovjedača u 1. i 3. osobi; objašnjava vlastito razumijevanje pjesničkih slika i prenesenoga značenja pridajući mu vlastito značenje; prepoznaje na primjerima različite vrste stihova i strofa; uočava ulogu ponavljanja: asonanca, aliteracija; vrste rime; uočava dramski sukob kao temelj dramske radnje. |
| Dobar  | Uz pomoć uočava kako stavovi i vrijednosti u književnim tekstovima utječu na čitatelje, trudi se usporediti ih s vlastitim stavovima i vrijednostima; na poticaj izražava vlastite predodžbe o stvarnosti i uvjerenja na temelju čitateljskoga iskustva; ponekad uočava, ali teže objašnjava etičku razinu književnoga teksta; uz pomoć opisuje na koji način i u kojoj mjeri književni tekst utječe na oblikovanje njegovih stavova i vrijednosti; prepoznaje neke obrasce ponašanja likova; rijetko uočava svrhu književnoga teksta (pobuđivanje osjećaja i ljudske odgovornosti). | Uglavnom otkriva značenje teksta na temelju suodnosa motiva i teme; djelomično točno objašnjava događaj, uglavnom opisuje ulogu likova te mjesto i vrijeme radnje u književnome tekstu; razlikuje pripovjedača u 1. i 3. osobi; ponekad objašnjava vlastito razumijevanje pjesničkih slika i prenesenoga značenja pridajući mu vlastito značenje; uglavnom prepoznaje na primjerima različite vrste stihova i strofa; teško uočava ulogu ponavljanja: asonanca, aliteracija; vrste rime; uz pomoć uočava dramski sukob kao temelj dramske radnje. |
| Dovoljan  | Uz pomoć i dodatne smjernice uočava kako stavovi i vrijednosti u književnim tekstovima utječu na čitatelje; trudi se usporediti ih s vlastitim stavovima i vrijednostima; ponekad uočava, ali nije u mogućnosti objasniti etičku razinu književnoga teksta; uz pomoć opisuje na koji način i u kojoj mjeri književni tekst utječe na oblikovanje njegovih stavova i vrijednosti; na poticaj prepoznaje neke obrasce ponašanja likova; slabo uočava svrhu književnoga teksta (pobuđivanje osjećaja i ljudske odgovornosti). | Povremeno otkriva značenje teksta na temelju suodnosa motiva i teme; uz pomoć objašnjava događaj, djelomično točno opisuje ulogu likova te mjesto i vrijeme radnje u književnome tekstu; uglavnom razlikuje pripovjedača u 1. i 3. osobi; teško objašnjava vlastito razumijevanje pjesničkih slika i prenesenoga značenja pridajući mu vlastito značenje; uz pomoć prepoznaje na primjerima različite vrste stihova i strofa; slabo uočava ulogu ponavljanja: asonanca, aliteracija; vrste rime; uz pomoć i dodatne smjernice uočava dramski sukob kao temelj dramske radnje. |  |
| * učenici tijekom godine čitaju osam cjelovitih književnih djela (od toga dva obavezna književna teksta)
* popis književnih djela za cjelovito čitanje sastavlja se u dogovoru s učenicima, nakon provedene ankete o književnim i medijskim interesima učenika
* učitelj odabirom aktivnosti usmjerava razvoj učenikove osobnosti i kreativnosti potaknute čitanjem književnih tekstova
* učitelj s učenicima interpretira pročitano književno djelo na različite načine (i u govornome i u pisanome obliku)
 |
| KULTURA I MEDIJI |
| Razina ostvarenosti odgojno obrazovnoga ishoda Razina usvojenosti ishoda | Odgojno obrazovni ishodi |
| HJ C.6.1. Učenik uspoređuje različito predstavljanje istih medijskih sadržaja i njihov utjecaj na razvoj mišljenja i stavova. | HJ C.6.2. Učenik objašnjava značenje popularnokulturnih tekstova s obzirom na interese i prethodno iskustvo. | HJ C.6.3. Učenik posjećuje kulturne događaje u fizičkome i virtualnome okružju. |
| Odličan  | Uspješno uočava podjelu na komercijalne i nekomercijalne medije; brzo uočava predstavljanje istih medijskih sadržaja u različitim medijima; s lakoćom objašnjava reakcije različitih primatelja na isti medijski tekst; uspješno pretpostavlja o ciljanoj publici na temelju pročitanoga teksta / pogledane predstave / filma / serije; samostalno opisuje kako se različitim postupcima, tehnikama te vizualnim i zvučnim znakovima oblikuje značenje medijske poruke i stvara željeni učinak na publiku. | Samostalno tumači vezu teksta i svijeta koji ga okružuje; vješto objašnjava značenje popularnokulturnih tekstova i povezuje ih s vlastitim interesima, željama, iskustvom; samostalno uočava priču i likove kao temelje popularnih tekstova, tj. kao objekte znatiželje, sviđanja/nesviđanja; s lakoćom izdvaja dijelove popularnokulturnih teksta koji predstavljaju razlike i različita uvjerenja; samostalno uspoređuje vlastita i tuđa mišljenja o popularnokulturnim tekstovima u skladu s dosadašnjim iskustvom; vješto objašnjava pojam popularne kulture na poznatim primjerima popularnokulturnih tekstova. | Ishod se ne vrednuje, samo se prati. Aktivnosti i sadržaji iskazani u ovome ishodu uvjetovani su dobi i interesima učenika, fizičkim okružjem (lokalne zajednice i njihova ponuda društveno-kulturnih i umjetničkih sadržaja) te upućivanjem na digitalne sadržaje dostupne svima bez obzira na mjesto školovanja ili stanovanja. Sadržaji izvanučioničkoga tipa zahtijevaju pojedinačni angažman svakoga učenika, aktiviranje stečenih znanja i kompetencija u smislu neposrednoga iskustvenoga učenja. Ishodom se potiče osobni razvoj te aktivno uključivanje učenika u kulturni i društveni život zajednice.Preporučeni sadržaji: * posjet kazalištu: kazališne predstave, programi kojima se predstavlja organizacija rada kazališta, rad na predstavi i njihovi sudionici
* odlazak u kino i kinoteke
* posjet medijskim kućama (radijske i televizijske postaje, novinske i izdavačke kuće)
* posjet institucijama: knjiženice, muzeji, atelijeri, umjetničke radionice, instituti, zavodi
* posjet festivalima: književni, filmski, znanstveni, obrazovni, tradicijski
* posjet tribinama i susreti s književnicima i autorima različitih područja djelovanja
* sudjelovanje u radionicama različitih sadržaja
* posjet izložbama
* posjet predavanjima u fizičkome i digitalnome okružju
* sudjelovanje u projektima
* posjet internetskim sadržajima: internetske izložbe, internetske učionice, kulturnu portali
 |
| Vrlo dobar  | Uočava podjelu na komercijalne i nekomercijalne medije; uočava predstavljanje istih medijskih sadržaja u različitim medijima; objašnjava reakcije različitih primatelja na isti medijski tekst; uspješno pretpostavlja o ciljanoj publici na temelju pročitanoga teksta / pogledane predstave / filma / serije; opisuje kako se različitim postupcima, tehnikama te vizualnim i zvučnim znakovima oblikuje značenje medijske poruke i stvara željeni učinak na publiku. | Tumači vezu teksta i svijeta koji ga okružuje; objašnjava značenje popularnokulturnih tekstova i povezuje ih s vlastitim interesima, željama, iskustvom; uočava priču i likove kao temelje popularnih tekstova, tj. kao objekte znatiželje, sviđanja/nesviđanja; izdvaja dijelove popularnokulturnih teksta koji predstavljaju razlike i različita uvjerenja; uspoređuje vlastita i tuđa mišljenja o popularnokulturnim tekstovima u skladu s dosadašnjim iskustvom; objašnjava pojam popularne kulture na poznatim primjerima popularnokulturnih tekstova. |
| Dobar  | Uglavnom uočava podjelu na komercijalne i nekomercijalne medije; na poticaj uočava predstavljanje istih medijskih sadržaja u različitim medijima; trudi se objasniti reakcije različitih primatelja na isti medijski tekst; uz pomoć pretpostavlja o ciljanoj publici na temelju pročitanoga teksta / pogledane predstave / filma / serije; djelomično točno opisuje kako se različitim postupcima, tehnikama te vizualnim i zvučnim znakovima oblikuje značenje medijske poruke i stvara željeni učinak na publiku. | Na poticaj tumači vezu teksta i svijeta koji ga okružuje; povremeno objašnjava značenje popularnokulturnih tekstova i povezuje ih s vlastitim interesima, željama, iskustvom; uz pomoć uočava priču i likove kao temelje popularnih tekstova, tj. kao objekte znatiželje, sviđanja/nesviđanja; ponekad izdvaja dijelove popularnokulturnih teksta koji predstavljaju razlike i različita uvjerenja; trudi se usporediti vlastita i tuđa mišljenja o popularnokulturnim tekstovima u skladu s dosadašnjim iskustvom; uz pomoć objašnjava pojam popularne kulture na poznatim primjerima popularnokulturnih tekstova. |
| Dovoljan | Rijetko uočava podjelu na komercijalne i nekomercijalne medije; na poticaj i uz pomoć uočava predstavljanje istih medijskih sadržaja u različitim medijima; teško objašnjava reakcije različitih primatelja na isti medijski tekst; uz pomoć pretpostavlja o ciljanoj publici na temelju pročitanoga teksta / pogledane predstave / filma / serije; slabo opisuje kako se različitim postupcima, tehnikama te vizualnim i zvučnim znakovima oblikuje značenje medijske poruke i stvara željeni učinak na publiku. | Slabo tumači vezu teksta i svijeta koji ga okružuje; rijetko objašnjava značenje popularnokulturnih tekstova i povezuje ih s vlastitim interesima, željama, iskustvom; uz pomoć i dodatne smjernice uočava priču i likove kao temelje popularnih tekstova, tj. kao objekte znatiželje, sviđanja/nesviđanja; rijetko izdvaja dijelove popularnokulturnih teksta koji predstavljaju razlike i različita uvjerenja; slabo uspoređuje vlastita i tuđa mišljenja o popularnokulturnim tekstovima u skladu s dosadašnjim iskustvom; uz pomoć objašnjava pojam popularne kulture na poznatim primjerima popularnokulturnih tekstova. |
| PISANE PROVJERE |
| * provedbi pisane provjere prethodi priprema i usustavljivanje gradiva, a slijedi analiza postignutih rezultata
* početna provjera znanja se provodi na početku svake nastavne godine (u prva dva tjedna); rezultat početne provjere upisuje se u bilješke o praćenju učenika; prethodi joj usustavljivanje nastavnih jedinica prethodnih razreda
* godišnja provjera znanja obuhvaća provjeru nastavnih sadržaja svih nastavnih cjelina obrađenih tijekom školske godine, a može uključivati i nastavne sadržaje prethodnih razreda; prethodi joj usustavljivanje i uvježbavanje nastavnih sadržaja
* učenik mora biti upoznat s opsegom gradiva koje će biti provjeravano
* pisane provjere najavljuju se mjesec dana ranije

|  |  |
| --- | --- |
| postotak ostvarenih bodova | ocjena |
| 0 - 39 | nedovoljan (1) |
| 40 - 59 | dovoljan (2) |
| 60 - 74 | dobar (3) |
| 75 – 89  | vrlo dobar (4) |
| 90 – 100  | odličan (5) |

* učenikov uspjeh u pisanim provjerama (uz moguće iznimke) vrednuje kroz postotke kako slijedi:
* broj pisanih provjera u nastavnoj godini (Hrvatski jezik i komunikacija): 6
 |
|  |
|  |
|

|  |  |
| --- | --- |
| **Formativno vrednovanje** | Opis formativnog vrednovanja |
| HRVATSKI JEZIK I KOMUNIKACIJA |
| * pokazuje izrazit interes i lako usvaja jezične sadržaje
* aktivan je na satu, sudjeluje u obradi novih sadržaja, daje primjedbe i vlastite primjere, uočava i ispravlja vlastite i tuđe pogreške
* učenik ima bogato predznanje
* s lakoćom rješava zadatke, uči s razumijevanjem
* ima razvijeno logičko zaključivanje i svjesno usvaja znanja
* vješto prelazi s jedne aktivnosti na drugu
* marljiv, darovit, uporan, talentiran
* temeljit, pedantan, savjestan, brine o vlastitom znanju i uspjehu, rado prihvaća savjete za poboljšanje kvalitete svoga rada
* samostalno i samoinicijativno služi se dodatnim izvorima
* redovito, samostalno i točno piše i rješava domaće zadaće
* ima razvijenu kulturu govorenja i slušanja
* vrlo rado priprema govorne vježbe i kvalitetno ih izvodi
* ima razvijenu sklonost za krasnoslov
* učenik se izražava lako, jezgrovito, spretno, vješto…
* pokazuje pravilnost govornoga izražavanja
* vješt je u interpretativnom čitanju / krasnoslovu / prepričavanju / pričanju / opisivanju / razgovoru / izlaganju
* daje konstruktivne primjedbe
* razgovara radi izmjene informacija
* učenik vodi bilješke uredno i pregledno
* vješt je u pisanom oblikovanju pjesme, kratke priče, opise, portrete, pozivnice
* kreativan je, njeguje vlastiti stvaralački izraz i izvornost
* pokazuje bogatstvo rječnika
* uspješno se koristi rječnikom i pravopisom
* teži usavršavanju svoga pisanoga izraza
* pisani radovi sadržajno su zanimljivi, kreativni, maštoviti
 |
| * učenik je aktivan u učenju novoga gradiva, zainteresiran
* bez teškoća pristupa rješavanju zadataka, ali zbog površnosti katkada griješi
* primjenjuje naučeno u praksi
* prepoznaje jezičnu pojavu, ali u primjeni je ponekad nesiguran
* rado prihvaća savjete za poboljšanje kvalitete svoga rada
* uz poticaj se služi ostalim izvorima znanja
* redovito piše domaće zadaće s malo pogrešaka
* priprema govorne vježbe i vrlo dobro ih izvodi
* učenik se izražava poštujući govorne vrednote
* pokazuje pravilnost govornoga izražavanja
* interpretativno čita / krasnoslovi / prepričava / priča / opisuje / razgovara / izlaže
* postavlja pitanja i odgovara na njih
* učenik vodi bilješke prema zadanim smjernicama
* samostalno oblikuje pjesme, kratke priče, opise, portrete, pozivnice
* njeguje vlastiti stvaralački izraz i izvornost
* samostalno se koristi rječnikom i pravopisom
* teži usavršavanju svoga pisanoga izraza
* pisani radovi sadržajno su zanimljivi
 |
| * pokazuje interes za nove jezične sadržaje, na satu sudjeluje u obradi
* nije samostalan u radu, ali ulaže napor pa uz poticaj i vođenje može biti uspješan
* interes, aktivnost i rezultati variraju
* teže povezuje sadržaje unutar predmeta
* zanimanje za jezično područje je povremeno, aktivnost na satu je promjenjiva
* katkada zaboravlja domaće zadaće, a u napisanima ima pogrešaka
* prihvaća savjete za poboljšanje kvalitete rada
* povremeno se koristi drugim izvorima znanja
* odustaje kad treba uložiti veći trud
* povremeno priprema govorne vježbe
* napreduje u interpretativnom čitanju / krasnoslovu / prepričavanju / pričanju / izvještavanju / opisivanju / raspravama / izlaganju
* učenik piše čitljivim i povezanim rukopisom
* uredan je
* napreduje u primjeni pravopisne norme
* napreduje u pisanom oblikovanju pjesme, kratke priče, opise, portrete, pozivnice
* eksperimentira u pisanju, brzopletost dovodi do pogrešaka
 |
| * predznanje je skromno
* ne napreduje u usvajanju jezičnoga gradiva jer nije dovoljno temeljit u radu
* trebao bi brže i s više razumijevanja izvoditi zaključke
* trebao bi aktivnije pratiti nastavu, sudjelovati u radu i redovitije pisati domaće zadaće
* potreban je stalan poticaj i kontrola u radu
* katkad je koncentriran i zapisuje bilješke
* uočljiva je nesamostalnost u radu
* traži stalnu pomoć i prihvaća savjete
* vrlo rijetko piše domaće zadaće
* ne koristi se drugim izvorima znanja
* na nastavi je pažljiv i zapisuje u bilježnicu / na satu je pasivan i nezainteresiran
* nema predznanja pa teško prati nastavu
* učenik je rezerviran i suzdržan u usmenom izrazu
* treba raditi na poboljšanju tehnike i tempa čitanja
* treba ustrajati na pravilnom izgovoru pojedinih glasova
* rijetko sudjeluje u govornim vježbama
* treba smanjiti broj pogrešaka u pisanim radovima
* treba ulagati više truda u kreativno pisanje
 |
| KNJIŽEVNOST I STVARALAŠTVO  |
| * originalan je i kreativan u rješavanju zadataka i razradi novih ideja na temelju pročitanoga teksta
* izražava vlastiti doživljaj književnoga teksta
* istražuje i radi na temi koja mu je bliska
* rado sudjeluje u predloženim aktivnostima (dramskim improvizacijama, snimanje fotografija prema motivima, crtanje pjesničkih slika, izrada senzoričkih slika, izrada kvizova, stripova, plakata, prezentacija uz pomoć digitalnih alata)
* kreativan je i samostalan
* na satima uvijek aktivno sudjeluje u interpretaciji novih tekstova
* učenik ima vrlo razvijen interes za čitanje, čita više od zadanoga, dijeli vlastito čitateljsko iskustvo
* u potpunosti razumije pročitano
* uzorno vodi bilješke o pročitanim djelima (prema smjernicama koje se razlikuju od djela do djela), a na satima obradbe cjelovitih djela za samostalno čitanje koristi se dnevnikom čitanja, priprema zadane sadržaje
* služi se ostalim izvorima znanja, traži pomoć u stručnoj literaturi
 |
| * povremeno se uključuje u raščlambu djela
* rješava zadatke na temelju pročitanoga teksta
* na poticaj izražava vlastiti doživljaj književnoga teksta
* trudi se sudjelovati u predloženim aktivnostima
* čita predložene naslove, povremeno čita više od zadanoga
* razumije pročitano; bilježi tijekom čitanja
* zainteresiran za rad u skupini
* rado sudjeluje u interpretaciji teksta, samoinicijativan je i kreativan
* često koristi i druge izvore znanja
 |
| * rijetko se uključuje u raščlambu djela
* zadatke rješava uz poticaj i vođenje
* povremeno traži pomoć učitelja ili ostalih učenika
* teško izražava zapažanje i osjećaje izazvane književnim djelom
* na satima sudjeluje u interpretaciji samo na poticaj / interes nije razvijen, ni uz dobru motivaciju i pomoć ne sudjeluje u interpretaciji
* rijetko sudjeluje u predloženim aktivnostima
* čita samo zadano / ne pročita uvijek zadano
* površno vodi bilješke o pročitanome
* razumije pročitano, ali ne potkrepljuje navodima iz djela / zbog lošeg čitanja ne razumije tekst i nerado čita
* ne koristi se dodatnim izvorima znanja
 |
| KULTURA I MEDIJI |
| * učenik aktivno sudjeluje u svim etapama sata
* daje konstruktivne primjedbe u raspravi o temi
* dosljedno zastupa ispravna stajališta
* ima vrlo razvijene sposobnosti za komunikaciju s filmom, radijem, televizijom, tiskom, stripom, računalom…
* voli dodatne zadatke, rado sudjeluje u projektima i istraživačkim kadrovima
* uspješno interpretira kazališnu predstavu ili film
* samostalno priprema prezentacije i plakate te ih uvjerljivo komentira
* u skupini priprema prezentacije, plakate, kvizove, društvene igre, kartice ponavljalice…
* razvijen je interes za komunikaciju s medijima
* samostalno stvara medijske sadržaje
* prati dostignuća u medijima
 |
| * interes je promjenjiv
* komunicira s medijima na prosječnoj razini
* na poticaj se uključuje u raspravu i komentare o filmu, kazališnom djelu…
* na poticaj i uz pomoć stvara medijske sadržaje
* interes i aktivnosti su minimalne
* ni na poticaj niti na dobru motivaciju ne sudjeluje u nastavi medijske kulture
 |

 |
| DOMAĆE ZADAĆE (usmeno i pisano) |
| * praćenje i vrednovanje domaćih zadaća provodi se sustavno tijekom cijele godine
* evidencija o domaćim zadaćama vodi se u rubrici bilježaka
* prati se redovitost u izvršavanju obveza, cjelovitost, urednost i točnost
* učitelj može ocijeniti sve radove ili samo ono koji se ističu svojom kvalitetom
 |

**Vrednovanje kao učenje**

* vršnjačko vrednovanje i samovrednovanje
* učenici vrednovanjem uče
* aktivno uključivanje učenika u proces vrednovanja uz stalnu podršku učitelja

|  |  |
| --- | --- |
| **ZAKLJUČNA OCJENA** | OPIS KOMPETENCIJA |
| na temelju formativnog vrednovanja | na temelju sumativnog vrednovanja |
| Nedovoljan | * slabog je predznanja
* ne razumije gradivo
* ne sudjeluje u radu
* ne zapisuje nastavne sadržaje
 | * ne poznaje gradivo
* ne može se prisjetiti niti uz poticaj
* ne može ponoviti
 |
| Dovoljan  | * u gradivu se snalazi uz učiteljevu pomoć
* riješeni su lakši zadaci
 | * razina prepoznavanja
* primjena nije samostalna
* prisjeća se i primjenjuje znanje uz poticaj
 |
| Dobar | * dobro poznaje gradivo, ali bez viših razina stvaralaštva i radnoga angažmana
* odgovara uz manju učiteljevu pomoć
 | * znanje na razini reprodukcije bez sposobnosti primjene
* učenik je usvojio sadržaje, ali ih djelomično primjenjuje
* razina prisjećanja, bez dugoročnoga pamćenja
 |
| Vrlo dobar | * većim dijelom samostalan u rješavanju zadataka
* uči s razumijevanjem i svjesno usvaja zadano
* aktivno sudjeluje
 | * učenik je usvojio sadržaje i izlaže ih samostalno
* uglavnom bez poteškoća usvaja gradivo
* dijelom samostalno analizira i sintetizira
* gotovo uvijek primjenjuje usvojene vještine i znanja
 |
| Odličan | * učenik je samostalan i izvoran u rješavanju zadataka
* s lakoćom usvaja i povezuje nove sadržaje
 | * primjena znanja i vještina
* samostalna analiza i sinteza
* primjena i samostalno korištenje vještina i usvojenih navika
* primjena u izražavanju
 |
| Kod zaključivanja ocjena uvažava se interes, kreativnost, znanje, vještine, odnos prema radu – sinteza svih učenikovih sposobnosti, vještina i znanja. |